San Migel baseliza (Usparitxa)

San Migel Goiangeruaren baseliza, Muxikako Usparitxa auzoko eliza txikia da. Donejakue bidera lotutako ondare babestutzat du hartua Eusko Jaurlaritzak. Aztarna gotikoak ditu jatorrian eta XV. mendekoa da. Bi sarrera dauzka: hegoaldean eta oinean.

Bertakoen elezaharren arabera, ondoan da Jauregi izeneko baserriko Jauregi jaun delako batek eraiki zuen baseliza bere emaztearentzat. Jauregi andereak egunero errezatzen omen zuen baselizan, baina igande eta jai egunetan berriz, Ziortzara joaten omen zen meza entzutera zaldi zuri baten gainean.

Auzotarren lanari esker mantentzen da baseliza, eta urtean bitan ematen dute meza bertan: San Isidro egunean eta San Migel egunean. Bere parrokia Ugarteko San Bizente eliza da.

Erreferentziak

Kanpo estekak 

Muxikako eraikinak
Bizkaiko baselizak
XV. mendean amaitutako eraikinak
Bizkaiko Kultura Ondasunak